**KAKO PRIKAZATI PROJEKT**

Projekt je istraživanje ''u malom'' kojim pokušavamo dati odgovor na uočeni problem i naučiti što je moguće više o području koje istražujemo. Projekt se prikazuje u obliku: **pisanog izvješća,** (zapisuje se olovkom u bilježnicu ili na računalu (printani tekst ) **usmene i ppt. prezentacije** (kreirana prezentacija pohranjuje se na USB, CD i sl.), **postera (plakata)** (izrađuje se na formatu papira A3 u nekom od programa (Word, PowerPoint i sl. ili na papiru).

Projekt se uglavnom prikazuje u obliku ***pisanog izvješća i usmene prezentacije***. Pisano izvješće treba biti ***vizualno privlačno i dobro organizirano*** te sadržavati sve temeljne dijelove projekta( s posebno naglašenim važnim idejama i zaključcima):

Svi oblici pisanih izvješća trebaju sadržavati sljedeće dijelove:

1. **Naslov** -naslovna stranica, osim naslova projekta, treba sadržavati i ime i prezime učenika, naziv škole, razred učenika i ime i prezime mentora.
2. **Sadržaj** - brojevi stranica na kojima pojedini dijelovi izvješća započinju (ako je ono dugačko).
3. **Uvod** - sažeti opis ideje i načina provedbe pokusa (istraživanja),te svakako svrhu projekta.
4. **Hipotezu** - pretpostavku
5. **Eksperimentalnu proceduru** - popis uporabljenog materijala i opreme, opis pokusa i postupaka mjerenja, te detaljno objašnjenje svega što je učinjeno.
6. **Izračunavanje i rezultate** - opisno, tablično i grafičko prikazivanje rezultata.
7. **Zaključak** - objašnjenje rezultata i potvrđivanje (odnosno utemeljena promjena) hipoteze opis problema pri izvođenju pokusa, naučene stvari tijekom rada na projektu, nova pitanja koja projekt otvara.
8. **Izvor znanja (literatura) -** popis knjiga, članaka, internetskih adresa i ostalih izvora iz kojih su prikupljeni podaci za provođenje projekta.

*Usmena prezentacija* obuhvaća *praktično prikazivanje* projekta pred mentorom i drugim učenicima i treba biti *jasna i razumljiva.*